
R E F E R A T  D E  A P R O B A R E 
pentru modificarea Hotărârii Consiliului Local  nr. 73/2010 privind aprobarea transferului managementului asistenţei medicale al Spitalului Municipal Brad,
 judeţul Hunedoara de la Ministerul Sănătăţii la Consiliul Local al Municipiului 
Brad, judeţul Hunedoara, astfel cum a fost  modificată  prin H.C.L. nr. 
37/2015,  H.C.L. nr. 81/2015, H.C.L. nr. 106/2016, H.C.L. 
nr. 34/2017,  H.C.L. nr. 165/2020 și respectiv 

prin H.C.L. nr. 117/2021
 
Potrivit prevederilor art. I pct. 23 din Ordonanța nr. 18/2021 pentru modificarea şi completarea Legii nr. 95/2006 privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, „ La articolul 187, după alineatul (4) se introduc patru noi alineate, alineatele (4^1)-(4^4), cu următorul cuprins:

„(4^1) Pentru spitalele publice pot fi numiţi membri ai consiliului de administraţie persoane care fac dovada îndeplinirii cumulative, sub sancţiunea nulităţii actului de numire, a următoarelor condiţii:

 a) să fie absolvenţi de studii superioare finalizate cu diplomă de licenţă;
              b) să aibă, la data numirii, cel puţin 5 ani de experienţă profesională într-unul din următoarele domenii: medicină, farmacie, drept, economie, ştiinţe inginereşti sau management.

 (4^2) Documentele care fac dovada îndeplinirii condiţiilor prevăzute la alin. (4^1) se depun, în termen de 10 zile de la data aprobării referatului de numire, de către persoana desemnată în copie certificată pentru conformitate cu originalul la nivelul spitalelor publice în cadrul cărora funcţionează consiliul de administraţie respectiv.

(4^3) Nu pot fi numiţi membri în consiliul de administraţie al spitalelor publice persoanele condamnate definitiv, până la intervenirea unei situaţii care înlătură consecinţele condamnării.

(4^4) Membrii consiliului de administraţie pot participa, în calitate de observatori, la concursurile organizate de unitatea sanitară, cu excepţia situaţiilor prevăzute la art. 177 alin. (1) şi art. 187 alin. (10) lit. b).”
Având în vedere aceste prevederi legale, s-a constatat faptul că domnul consilier local, Mihai Mureș, care a fost desemnat ca membru supleant în Consiliul de administrație al Spitalului Municipal Brad nu întrunește cumulativ aceste condiții, fapt pentru care consider că se impune numirea unui alt reprezentant al Consiliului Local al Municipiului Brad în acest Consiliu de Administrație.
Urmare acestor modificări legislative și ținând cont de adresa nr. 3/2021 a Consiliului de Administrație al Spitalului Municipal Brad, înregistrată la Primăria Municipiului Brad sub nr. 41385/2021, am inițiat prezentul proiect de hotărâre prin care am propus modificarea art. 4 din Hotărârea Consiliului Local nr. 73/2010, modificată prin H.C.L. nr. 37/2015, H.C.L. nr. 81/2015, H.C.L. nr. 106/2016, H.C.L. nr. 34/2017,  H.C.L. nr. 165/2020 și respectiv prin H.C.L. nr. 1172021, în sensul desemnării unui nou reprezentant al Consiliului Local al Municipiului Brad, ca membru supleant în Consiliul de Administrație al Spitalului Municipal Brad, cu respectarea prevederilor legale în vigoare.
Precizez că las la latitudinea Consiliului Local al Municipiului Brad desemnarea unui  nou reprezentant în calitate de membru supleant pentru a face parte din acest consiliu de administraţie.
În contextul celor de mai sus supun plenului Consiliului Local al Municipiului Brad spre dezbatere și aprobare proiectul de hotărâre în forma prezentată.


În susţinerea propunerii mele invoc prevederile  art. I pct. 23 din Ordonanța nr. 18/2021 pentru modificarea şi completarea Legii nr. 95/2006  privind reforma în domeniul sănătăţii şi pentru modificarea unor acte normative în domeniul sănătăţii, precum şi pentru abrogarea art. 4 din Legea nr. 584/2002  privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA.  
P R I M A R
Florin CAZACU
